|  |
| --- |
| **Kerettantervi megfelelés** **Vizuális kultúra 11. Érettségi felkészítő (9-12. évfolyam) okostankönyv** **a négyosztályos gimnázium 11. évfolyama számára** **Témaegységvezető: Törőcsik Katalin****Szerzők: Klima Gábor, Dévai Zsófia, Dr. Gaul Emil,****Paál Zsuzsanna, Kurucz Petra****Nyelvi lektor: Nemes-Tábori Anna**  |

A Vizuális kultúra 11. Érettségi felkészítő (9-12. évfolyam) – kizárólag digitális formában megjelenő – okostankönyv, a négyosztályos gimnázium 11. évfolyama számára megfelel a 2012-es NAT, és az illeszkedő 51/2012. (XII. 21.) számú EMMI-rendelet 3. mellékletének *Kerettanterv a gimnáziumok 9–12. Művészetek – Vizuális kultúra 11. évfolyam számára* előírásainak, szemléletének, alapelveinek és céljainak.

Az Oktatási Hivatal most készülő új vizuális kultúra tankönyvcsaládja a hiányterületek szerkesztőségeinek munkája révén megvalósuló projekt. A XXI. század megváltozó oktatási körülményeire és kereteire reflektálva egy olyan új, digitális és kreatív kompetenciákat párhuzamosan fejlesztő, projekt alapon összeállított tankönyvcsalád jön létre, amely a vizuális kultúra tantárgy megújítását tűzte ki célul.

**A vizuális kultúra okostankönyvek fejlesztése az Oktatási Hivatalban, az EFOP-3.2.2-VEKOP-15-2016-00001 számú pályázat keretében valósult meg.** A fejlesztés 2019 végétől 2021 elejéig zajlott.

**A tankönyvek szabályozói**

A vizuális kultúra okostankönyv sorozat 7–10. évfolyamos könyveinek szabályozója a NAT2020. A vizuális kultúra tantárgy tartalmát (más humán tantárgyakhoz képest) a NAT2020 nem változtatta meg sem egyes esetekben nagymértékben, sem általános értelemben.

A vizuális kultúra 11. és 12. évfolyamára szánt okostankönyvek a tankönyvcsalád speciális igények alapján létrejött darabjai. A NAT2020 11. és 12. évfolyamon a korábbi rendszerhez képest lényegében megszüntette a tantárgyat, vagy legalábbis a heti egyszeri rajzórát kivezette felmenő rendszerben. A 11. és 12. évfolyam számára írt tankönyv szabályozója ezért a NAT2012 volt. A másik szempont, aminek meg kellett felelni a fejlesztés során az érettségi és felvételi követelményrendszer volt. A tankönyvek felépítése és tartalma ezért nagyban igazodik az érettségi portfólió és tantárgyi követelmény lefedéséhez. A portfólió felépítését támogató projektfeladatok a portfólió szabályrendszerét követik. Ez alapján egy komplex, érettségi és felvételi előkészítő páros tankönyv jött létre, amely a tantárgy kivezetésére reagálva azt az űrt hivatott betölteni, amit az okoz, hogy habár a tantárgy érettségi tantárgy, de a gimnázium utolsó két évében hiányzik a tanulók órarendjéből.

**Innováció**

A tankönyvekben olyan új technikákat és technológiákat írtunk le, továbbá ezeket alkotófeladatok formájában gyakoroltatunk, amelyek eddig hiányoztak a vizuális kultúra tankönyvekből.

Az innováció fő irányát az okostankönyv jelleg jelöli ki. A digitális kreativitás ennek megfelelően került előtérbe. Az ehhez kapcsolódó új módszerek (stop motion animációs technika, 3D tervezés, STEAM pedagógiai szemlélet, grafikus programok) leírása és bevezetése a tantermi gyakorlatok közé, ezeket a tankönyveket XXI. századi, komplex pedagógiai szemlélettel ruházzák fel.

**A vizuális kultúra okostankönyv sorozat tartalmának felépítése**

Négy terület alapján csoportosítottuk a feladatokat:

* **Vizuális kultúra:** műelemzés és művészettörténet
* **Vizuális kommunikáció:** reklám és alkalmazott területek, jelek, szimbólumok
* **Vizuális média:** média technológia
* **Környezetkultúra (dizájn):** épített környezet, tárgykultúra

A négy ismeretterületet a vizuális kultúra tantárgy szabályozói alapján határoztuk meg. Ebből a négy irányból közelítve építettük fel a projektfeladatokat. A feladatoknál a másik kiindulási pontot a tanulók élet-világa jelentette, vagyis olyan hétköznapi helyzetekből vezettük le az alkotói folyamatot, amely minden esetben kapcsolódik a gyermekek számára ismerős helyzetekhez.

Mind a két tankönyv nyolc leckét tartalmaz. Minden egyes leckére (témakörre) négy tanórát terveztünk. Vagyis egy félév alatt a négy témakör tizenhat tanórát fed le. Ez nyilvánvalóan a tantermi gyakorlat során módosulhat.

A négy terület minden félévben egy-egy lecke alapját adva jelenik meg.

A leckék felépítése:

* **Bevezető, vagyis előképek**
* **Alkotófeladatok leírása**
* **Műelemzés**
* **Komplex feladat**
* **Összkép, vagyis értékelés**
* **Kiegészítő tartalmak**

A leckék felépítése ennek alapján egy ***bevezetővel, vagyis Előképekkel*** kezdődik. Egyfajta „trigger”-ként, alaphangként különböző irányokból vezeti fel a lecke az aktuális témát. A vizuális kultúra okostankönyv sorozat 11. és 12. évfolyamos könyvei a korábbi évfolyamok könyveihez képest a felépítés szempontjából annyiban módosultak, hogy a **Forrásanyagok** nem külön szekciót alkotnak, hanem összevontuk őket a bevezető tartalmakkal. Ennek oka az, hogy a középfokú oktatás felső tagozataiban a tanulók digitális kompetenciái már fejlettebbek, az internetes keresést nem szükséges a leckéken belül modellezni.

Ezután következik az ***Alkotófeladatok*** leírása, amelyekből egy-egy leckében több is található. Az alkotófeladatok minden esetben különböző technikákat alkalmaznak egy-egy téma körüljárására, közöttük vegyesen találhatóak egyéni és csoportos munkát megkívánó feladatok.

Az alkotófeladatokat úgy alakítottuk ki, hogy ne az óráról órára elvet kövessék. Ebben az értelemben az alkotófeladatok inkább projektekként értelmezhetőek. Vegyesen érvényesül az egymásra épülés (vagyis egy leckén belül egymásra épülő feladatok találhatóak), valamint a különálló feladatok, amelyek több irányból járják körbe az adott lecke témáját. Azonban minden esetben négy tanórával számol egy lecke.

A ***Műelemző***szekcióval a szóbeli érettségi és felvételi szituációra készítjük fel a tanulókat, ahol szóban kell bemutatniuk saját munkáikat. Ez a műelemző szekció lehet egy adott műtárgy elemzése, de lehet egy életmű bemutatása vagy prezentáció készítése is.

A leckék lezárásaként az ***Értékelés*** szekció következik. Itt a tanulóknak feltett kérdésekkel egy csoportos, fejlesztő értékelést modelleznek az okostankönyvek. Az értékelésnél a tanulók feladathoz fűződő viszonyát, benyomásait, az alkotó folyamat tudatosságát ellenőrizzük.

Minden leckében szerepel egy úgynevezett ***Komplex feladat.*** Ez a projekt egyfajta kitekintésként funkcionál más tantárgyak és módszertanok felé. A dráma- és médiapedagógia több ponton is erősen kapcsolódik a vizuális művészetpedagógiához. A cél egy olyan tartalom létrehozása volt, ahol a tanár és a tanulók kizökkenhetnek a hagyományos rajzóra keretei közül.

A tankönyvekben a már említetteken kívül különböző ***kapcsolódó tartalmak*** is helyet kaptak. Ezek olyan szekciók, amelyek a leckék tartalmát támogatják és színesítik, vagyis elsősorban kisfilmek és okosfeladatok.

**Mintafeladatok, tanulói munkák**

A fejlesztés során mintafeladatok készültek a tankönyvekhez. Ezeket az alkotófeladaton belül helyeztük el, ezzel is segítve a tanulókat a feladat értelmezésében. Néhány projektfeladatot tanulókon is teszteltünk, amennyire a távoktatási helyzet ezt lehetővé tette. A mintafeladatok fontos támogatást jelentenek az új technikák bevezetésénél, leírásánál.

**Tanári támogatás**

A vizuális kultúra okostankönyv fejlesztése során fontos szempont volt a tanári támogatás. A feladatok leírásánál a tanárok „sorvezetőt” kapnak a projekt megvalósításához. Az egész tankönyvcsalád ebből a szempontból egyfajta „menü” jelleget is képvisel, vagyis a leckék tanári szempontból nyíltvégűek. Nagy autonómiát adnak a tanárok számára a projektfeladatok közötti átjárásra, a különböző technikák kipróbálására. Nincs két ugyanolyan praxis, ugyanolyan iskola. Az okostankönyvek legfontosabb tulajdonságainak egyike a mobilitásuk, vagyis az egyénre szabhatóságuk.

**Lezárás**

A vizuális kultúra okostankönyv-sorozat egy olyan új tantárgyi paradigma képét vázolja fel, ahol a vizuális kultúra mint támogató, komplex, integratív tantárgy jelenik meg. Az intézményi technológiai és pedagógiai innováció fontos hordozója lehet a vizuális kultúra, ahol a tanulók életszerű helyzetekben is modellezik a csoportos projektmunkát és különböző szerepekben próbálhatják ki magukat autonóm és alkalmazott művészeti feladatokon keresztül.

**Melléklet:**

**A VK 11–12. okostankönyv kerettantervi tartalmaknak a digitális tananyagban való megjelenési helyét bemutató dokumentum**

A kizárólag digitális formában megjelenő **Vizuális kultúra 11–12.** **tankönyvpáros**(továbbiakban VK 11–12.)*,* **érettségi felkészítő okostankönyv,** melyet szerves, egymásra épülő egységként, és a **Vizuális kultúra 7, 8 és 10. (VK 7, VK 8, VK 10)** osztályoknak készült tankönyvcsalád folytatásként kezelünk. A **digitális forma előnyének** tartjuk a folyamatos fejlesztés és karbantartás lehetőségét, így a könyvek rugalmasan reflektálhatnak az aktuális technikai és társadalmi változásokra, tudományos és művészeti innovációkra. Kényelmi előnye és egyben a korszerű oktatáshoz illeszkedő tulajdonsága a csatolmányok (képek, filmek, hangzó anyagok) és a tankönyvek közötti, valamint külső tartalmakra irányuló ellenőrzött hivatkozások könnyű elérése, ezáltal az oktatás megkönnyítése és a diákok önálló kutatómunkára való serkentése. Az okostankönyvek fejlesztésének további aktualitása az ingyenesen elérhető digitális tartalmak használatára történő nevelés; ezzel az online és letölthető szerkesztőprogramok kipróbálására ösztönözzük őket. Ennek következményeként a VK 11*–*12 okostankönyvek fejlesztési és nevelési célja helyenként összecseng, helyenként pedig meghaladja a 2012-es NAT követelményrendszerét. A kerettantervi szabályozásnak megfelelő leckéket beillesztettük az alábbi táblázatba. A **tankönyv innovációira** a táblázatok alsó szekcióiban, és a felsorolás legvégén, kiemelt táblázatba rendezve hívjuk fel a figyelmet.

Tankönyveink reményeink szerint támogatóak és ösztönzőek lesznek a vizuális kultúra oktatásában és tanulásában. A témákat és a feladatokat inspiráló ajánlatnak szánjuk, melyet a felhasználó tanár kolléga saját elképzelése szerint, valamint a diákjai igényeihez és képességeihez formálva alakíthat, variálhat és tölthet meg saját tartalommal. A tankönyvünk segíti az eligazodást a szerteágazó és összetett művészeti és tudományos világban, továbbá a szaporodó technikai lehetőségek között.

A **2012-es kerettanterv szabályozása** szerint 11–12. évfolyamon a művészetek műveltségterület kötelező összes óraszámkerete heti 2 óra/évfolyam. Az iskola az igényeinek megfelelően, a 11–12. évfolyamon **komplex művészeti oktatásban** gondolkodva alakíthatja ki a művészeti tantárgyak struktúráját a helyi tantervében. A tantárgy így nemcsak a képző- és iparművészet területeinek a feldolgozásával foglalkozik tehát, hanem tartalmai közé emeli a **vizuális jelenségek, közlések olyan köznapi formáinak vizsgálatát** is, mint a tömegkommunikáció vizuális megjelenései, a legújabb elektronikus médiumokhoz kapcsolódó jelenségek és az épített, alakított környezet.

A tantárgy oktatása tevékenység-, illetve gyakorlatközpontú, ahol alapvető fontosságú a **játékos-kreatív** szemlélet, illetve, hogy a tantárgy tartalmainak feldolgozása komplex, folyamatorientált megközelítésben történjen, így a **projektmódszer** eszközét is felhasználja a tanítás-tanulás folyamatában. A vizuális kultúra tárgy nevelési célja **az érzéki tapasztalás, a környezettel való közvetlen kapcsolat fenntartása, erősítése**, ezáltal a közvetlen tapasztalatszerzés, az anyagokkal való érintkezés, az érzékelés érzékenységének fokozása. Fontos az intermediális szemlélet kialakulásának támogatása, ezzel együtt a hatalmas mennyiségű vizuális és térbeli információ, számtalan spontán vizuális hatás minél magasabb szintű, kritikus feldolgozása, szelektálása, értelmezése, önálló vélemény megfogalmazásával. Nagy hangsúlyt kap a **kreatív problémamegoldás folyamatának** és módszereinek tudatosítása, mélyítése.

A művészettel nevelés és fejlesztés célja az **örömteli, élményt nyújtó, a személyes megnyilvánulás**nak legnagyobb teret engedő alkotótevékenység megszerettetése, ezáltal a motiváció fokozása, egy **szélesebb értelemben vett alkotó magatartás kialakítása,** és a tanulók **önismeretének, önkritikájának, önértékelésének fejlesztése kritikai szemléletmód kialakításával.**

**A kerettantervhez illeszkedő okostankönyvi feladatok a vizuális kultúra 11–12. (VK 11–12.) évfolyamain:**

|  |  |  |
| --- | --- | --- |
| **Tematikai egység/ Fejlesztési cél** | **Kifejezés, képzőművészet****Érzelmek, hangulatok kifejezése** | **Órakeret 10 óra** |
| **Ismeretek/fejlesztési követelmények** | **Illeszkedő feladatok a VK 11–12-ben**  |
| Látvány megjelenítése egyénileg választott kifejezési szándék (pl. feszültség, figyelemfelhívás, nyugalom) érdekében, a vizuális kifejezés eszközeinek tudatos alkalmazásával (pl. nézőpont, kompozíció, színhasználat, felületkialakítás).Művészeti alkotások kifejező, sajátos átdolgozása, átírása, parafrázis készítése (pl. sík alkotás térbelivé alakítása, kép kiegészítése sajátos elemekkel vagy részletekkel, stílus- és műfajváltás, idő és karaktercserék).Fogalmak, jelenségek (pl. repülés, víz, kapcsolatok, utánzás) komplex vizuális feldolgozása nem a megszokott eszközökkel (pl. talált tárgyakból, szokatlan anyagokból, fénnyel).Szöveges és képi elemek képi kompozícióba rendezése (pl. egymás erősítésével) adott vagy tudatosan választott kifejezési szándék érdekében képzőművészeti példák (pl. dadaizmus, kortárs alkotók) alapján.Mű és környezetének elemző vizsgálata több szempont szerint, konkrét művészeti példák alapján (pl. oltárkép, köztéri szobor, installáció, land-art, street art munka). | ***Látvány után készült rajz****októl az* ***absztrahálás****ig, a kétdimenziós ábrázolástól az* ***installáció****készítésig,* ***parafrázis*** *készítésére, síkok, terek,* ***tömegek*** *kapcsolatának vizsgálatára,* ***felület****alakításra, valamint* ***fény-árnyék viszonyok és színek*** *megfigyelésére adnak lehetőséget az alábbi leckék:***VK 11/1 Csendélet** *Az arc mint látvány elemzését, és az önkifejezés, önismeret elmélyítését támogatja:* **VK 12/1 A portré műfaja***Méretarányos rajzolás, tervezés, valósághű ábrázolásmód:***VK 11/5 Építészet és fenntarthatóság***A korszak stílusában fény-árnyék viszonyok megfigyelése, hangulatok, érzelmek kifejezése változatos eszközökkel:***VK 11/8 Romantika és realizmus***Zene által kiváltott érzelmek, fogalmak, hangulatok képi absztrakciója. Hangzó kompozíció létrehozása, képzőművészet és zene kapcsolata:***VK 12/6 Hang és kép*****Plakáttervezés*** *– szöveges és képi elemek komponálása, vizuális narratíva és illusztratív hatások megtapasztalása, environment/környezetművészet, fényművészet az alábbi leckékben jelenik meg:***VK 12/7 Kultúra és kommunikáció****VK 12/8 Avantgárd és posztmodern a XX. században***Az érettségire készülést segítő* ***műelemző feladatok*** *minden lecke végén megtalálhatóak. Az egyéni vélemények megfogalmazását segítő kérdések a bevezető szekciók –****Előképek*** *– végén is segítik a tanulók önálló gondolatformálását, és lehetőséget adnak a téma kibontására.*  |
| **Újítások, korszerűsítés** | Online, vagy letölthető, **ingyenesen elérhető applikációk** segítségével, grafikai programokban előállítható feladatok támogatják a digitális kultúrában felnövekvő nemzedék új kifejezésmódjait. **Műelemző feladatok** segítik a felkészülést az érettségi vizsgákra. |

|  |  |  |
| --- | --- | --- |
| **Tematikai egység/ Fejlesztési cél** | **Kifejezés, képzőművészet****Ábrázolás és stílus** | Órakeret 8 óra |
| **Ismeretek/fejlesztési követelmények** | **Illeszkedő feladatok a VK 11–12-ben** |
| Téri helyzetek megjelenítése különböző ábrázolási rendszerek használatával és transzformálásával (pl. látvány reprodukálása vetületi ábrázolásból perspektivikus vagy axonometrikus megjelenítéssel).Az önárnyék és a vetett árnyék művészi kifejező elemként történő alkalmazása (pl. megvilágítás megváltoztatásával létrehozott változások megjelenítése grafikai, fotós eszközökkel). Ábrázolási konvenciók megfigyelése és értelmezése a művészet történetében, illetve az adott vagy választott megjelenítési cél érdekében reprodukálása az alkotómunkában.  | *A művészettörténeti tartalmú leckék mindegyikében szó esik a* ***korszakokat jellemző ábrázolási konvenciókról, és az új irányvonalakról.*** *A gyakorlati feladatok segítségével ki is próbálhatóak az elemzett helyzetek:***VK 11/1 A csendélet****VK 11/8 Romantika és realizmus****VK 12/1 A portré műfaja****VK 12/8 Avantgárd és posztmodern a XX. században***A* ***téri helyzetek szabványos ábrázolásmódjait, és az ábrázolási rendszereket*** *az építészeti és tárgytervezős leckék alkotófeladataiban tárgyaljuk, lehetőséget adva a* ***korszerű technológiák megismerésére*** *(pl.3D nyomtatás és különböző grafikai programokban történő tervezés):***VK 11/4 Korszerűsítés és újraformálás****VK 11/5 Építészet és fenntarthatóság** |
| **Újítások, korszerűsítés** | **A 3D nyomtatóprogram** megismerésének lehetősége és az iskolai keretekhez illeszkedő **tervezőprogramok** használata. Ingyenes online és letölthető grafikai **applikációk** megismerése. |

|  |  |  |
| --- | --- | --- |
| **Tematikai egység/ Fejlesztési cél** | Kifejezés, képzőművészetA művészi közlés, mű és jelentése | **Órakeret 12 óra** |
| **Ismeretek/fejlesztési követelmények** | **Illeszkedő feladatok a VK 11–12-ben** |
| Kortárs társadalmi problémákat bemutató tematikus ábrázolások elemzése a művészetben (pl. elidegenedés, szegénység, erőszak) konkrét példákon keresztül.A mozgóképi kifejezés eszközeinek (montázs, kameramozgás, képkivágás, nézőpont, világítás, hang és kép kapcsolata) elemzése képzőművészeti példák (pl. video-installáció) alapján.Vizuális művészeti élmények közvetlen, személyes megtapasztalása (pl. múzeum-, kiállítás-látogatás), az élmények, tapasztalatok szöveges megfogalmazása.Saját munkákból adott szempontok szerint válogatott anyag (portfólió) összeállítása, a válogatás szempontjainak értelmezése és érvelés a választás mellett.  | *A művészet történetét tárgyaló leckék mellett az alábbi tematikai egységekben foglalkozunk a (globális és helyi)* ***történelmi örökségünkkel*** *és a* ***társadalmi feszültségekkel****, a megemlékezés módjairól és a változtatási lehetőségekről.***VK 11/7 Kampánytervezés****VK 12/2** **Történelem és reprezentáció****VK 12/3 Kép és dokumentum****VK 12/5 Self design vagy social design****VK 12/7 Kultúra és kommunikáció***Az alábbi leckék tematikája és feladatai végigvezetnek a* ***mozgóképi műfajok****on a fotózástól kezdve az animáción át a modern mozgó fájlok megvalósítási lehetőségéig. A kézműves technikák elsajátítása mellett korszerű, online és letölthető, ingyenes programok támogatják a feladatok megoldását.***VK 11/2 Animáció- és videókészítés****VK 12/3 Kép és dokumentum** **VK 11/3 3D tervezés és kivitelezés****VK 11/7 Kampánytervezés***A* ***portfólió összeállítását*** *folyamatosan szem előtt tartottuk a leckék megírása során.* *A Projektfeladatok és a leckék végén szereplő* ***önértékelő és önismeretet segítő kérdések*** *támogatják a tanulók fejlődését.*  |
| **Újítások, korszerűsítés** | A folyamatosan monitorozott **hivatkozások** kiállításokra, előadásokra, filmekre, **nyilvános oldalakon szereplő tudástartalmakra** vezetik a tanulókat. Lehetőség van **online gyűjtőmunka** végzésére, inspirációs **scetchbookok** létrehozására, megtervezésére. |

|  |  |  |
| --- | --- | --- |
| **Tematikai egység/ Fejlesztési cél** | **Kifejezés, képzőművészet****Korszakok, stílusirányzatok** | **Órakeret 18 óra** |
| **Ismeretek/fejlesztési követelmények** | **Illeszkedő feladatok a VK 11–12-ben** |
| Művészettörténeti korszakok (pl. ókor, korakeresztény, romantika és gótika, reneszánsz és barokk, klasszicizmus és romantika) műfajokra lebontott részletes összegzése, a legfontosabb stílust meghatározó jegyek pontos megkülönböztetésével.Vizuális művészeti műfajok összehasonlítása több szempontból (pl. műtípusok szerint: életkép a festészetben és a fotóművészetben, portré a szobrászatban és festészetben).A századforduló irányzatainak (pl. szecesszió, posztimpresszionizmus, impresszionizmus) és a XX. század legfontosabb avantgárd irányzatainak (pl. kubizmus, expresszionizmus, dadaizmus, fauvizmus, futurizmus, szürrealizmus) részletes összegzése, a legfontosabb stílust meghatározó jegyek pontos megkülönböztetésével.A XX. század második fele vizuális művészeti irányzatainak konstruktív, expresszív és konceptuális példáinak elemző vizsgálata.A művészetben használt legfontosabb alkotói technikák (pl. egyedi és sokszorosított grafika, olaj vagy vizes alapú festmény) felismerése, a művészi kifejezésben betöltött szerepének elemzése.Újmediális művészeti jelenségek konkrét elemző vizsgálata. | *A* ***művészettörténeti tematikák*** *végigvezetik a tanulókat a művészeti ábrázolásmódokon és korszakokon. Segítenek az érettségi vizsgára, hosszú távon a művészeti egyetemekre való felkészülésben.* **VK 11/1 A csendélet****VK 11/8 Romantika és realizmus****VK 12/1 A portré műfaja****VK 12/7 Kultúra és kommunikáció****VK 12/8 Avantgárd és posztmodern a XX. században***A leckék végén található* ***Műtárgylista*** *és a* ***leckék képanyaga*** *végigvezet a művészettörténeti korszakokon, bemutatja a legismertebb műveket, továbbá segítő alapot ad az érettségi vizsgára való készülésben.**Az* ***alkotóművészetben ismert technikák*** *közül jónéhányat bemutatunk a könyvekben, illetve a kipróbálásra is lehetőség van (a grafikai eljárásoktól kezdve a papírmerítésen át a porcelánjavító művészeten, és fotogram készítésen keresztül a 3D tervezés és nyomtatás technikájáig). Emellett a könyvek végén, a* ***Szakkifejezések, fogalmak*** *gyűjteményében megtalálható a tanult alkotó technikák leírása.* *A témát felvezető* ***Előképben*** *felvetett gondolatok megbeszélésére és feldolgozást segítő kérdések megbeszélésére van lehetőség.**A leckék végén található* ***Műelemző szekcióban*** *egy-egy téma (ajánlat) elmélyítésére van lehetőség.*  |
| **Újítások, korszerűsítés** | Teljesül egy régen megfogalmazott vágya a vizuális kultúra oktatóinak és az érettségire készülő diákoknak. A tankönyvek utolsó fejezeteiben elérhetővé válik egy teljes tudásanyagot összefoglaló **Műtárgylista,** és az eddig tanult **Szakkifejezések, fogalmak** teljes gyűjteménye. |

|  |  |  |
| --- | --- | --- |
| **Tematikai egység/ Fejlesztési cél** | **Vizuális kommunikáció****A fotografikus kép nyelve** | **Órakeret 12 óra** |
| **Ismeretek/fejlesztési követelmények** | **Illeszkedő feladatok a VK 11–12-ben** |
| A fotó mint a technikai képalkotás alapmédiuma főbb sajátosságainak megismerése, megértése (pl. „feltáró” beszélgetések, elemzések Henri Cartier-Bresson, Robert Capa, André Kertész műveiről megadott szempontok alapján).A fotografikus látásmód, a médium sajátosságainak alkalmazása kreatív gyakorlatok során (pl. fekete-fehér és/vagy színes fotósorozat készítése digitális technikával megadott téma alapján, mint „Egy nap az életemből”, vagy „A lépcső”).Technikai kép és szöveg kiegészítő alkalmazása komplex feladat kapcsán (pl. fekete-fehér és/vagy színes fotografika készítése saját felvételek átalakításával – manuális vagy digitális technikával –, majd a kép felhasználása saját névjegykártya vagy fejléces levélpapír, boríték tervezése során), elsősorban az alkalmazott fotográfia gyakorlati szerepének felismerése céljából. | *Mivel a fotózás lehetősége az okostelefonok világával már minden gyermek számára könnyen elérhető, ezért a fotózás alapjait az előző évek tananyagában már megismerik a tanulók. Az érettségi felkészítő könyveinkben ezek továbbfejlesztésével,* ***digitális alkotással,*** *animált GIF és mozgókép, készítéssel foglalkozhatnak, valamint felelevenítjük a* ***fotogram*** *művészet hagyományait.* *Az alábbi leckék teljes programja, elméleti bevezetője, gyakorlati és műelemző feladatai megfelelnek a fejlesztési követelményeknek:***VK 11/2 Animáció- és videókészítés****VK 11/6 Adatvizualizáció és tudománykommunikáció****VK 11/7 Kampánytervezés****VK 12/2** **Történelem és reprezentáció****VK 12/3 Kép és dokumentum****VK 12/8 Avantgárd és posztmodern a XX. században** |
| **Újítások, korszerűsítés** | A **legkorszerűbb** **digitális képfeldolgozás és képalkotás** lehetőségeinek ismertetése mellett újítás a könyvben a **fotogram** készítés technikájának magyar nyelvű bemutatása képekben és videós tartalomra irányuló linkek segítségével.  |

|  |  |  |
| --- | --- | --- |
| **Tematikai egység/ Fejlesztési cél** | **Vizuális kommunikáció****Mozgóképi kifejezés** | **Órakeret 12 óra** |
| **Ismeretek/fejlesztési követelmények** | **Illeszkedő feladatok a VK 11–12-ben** |
| A mozgóképi kifejezés fontos állomásainak megismerése, lényeges összefüggések megértése (pl. a film létrejöttének tanár által segített, tanulói feldolgozása, adatgyűjtés, illetve referátum összeállítása) a sajátos, mozgóképi nyelv megértése érdekében.A film audiovizuális kifejezési módszereinek megismerése kreatív, kísérleti szemléletű gyakorlatokkal (pl. a „mozdulatlan kép megmozdul” – fényjáték megvalósítása egyszerű megoldások, eszközök, technika alkalmazásával, mint „szendvicsdia”, diavetítők, lencsék, üvegdarabok, színezett fóliák többszöri módosításokhoz, videokamera-, projektor- és számítógép-használattal, illetve hang hozzárendelésével a mozgóképhez). A figyelemirányítás, a hangulatteremtés és az audiovizuális értelmezés legfontosabb eszközeinek tudatosítása.A kockánként beállított és felvett mozgókép alapsajátosságainak megismerése kreatív gyakorlatok során (pl. tárgymozgatásos és/vagy pixillációs technikával pár perces film készítése megadott témából, műből kiindulva – egy fotográfia, fényképsorozat, vers, novella, zene, hangmontázs, egy hangulatos köztér, vagy írásban megadott téma, cím alapján – hang, zene hozzárendelésével, illetve készítésével a mozgóképhez) az animációs technika néhány fontos lehetőségének feltárása érdekében. | *A mozgókép műfaját több leckében, több szempontból tárgyalja a könyv. Az alábbi leckék programjai, az elméleti bevezetők, a gyakorlati és a műelemző feladatok megfelelnek a fejlesztési követelményeknek:* **VK 11/2 Animáció- és videókészítés****VK 11/3 3D tervezés és kivitelezés****VK 11/6 Adatvizualizáció és tudománykommunikáció****VK 11/7 Kampánytervezés****VK 12/2** **Történelem és reprezentáció****VK 12/3 Kép és dokumentum****VK 12/7 Kultúra és kommunikáció****VK 12/8 Avantgárd és posztmodern a XX. században**  |
| **Újítások, korszerűsítés** | A részletes és jól nyomon követhető feladatleírásokban **munkafázisokra** bontottuk a feladatokat a könnyebb megvalósíthatóság érdekében. Online és ingyenesen elérhető tartalmakra irányuló **linkek**, a feladatok alatt található **modális ablakokban elrejtett példák** támogatják a tanulók érdeklődését és segítik a feladatmegoldásban, hogy a **korszerű digitális képalkotási** módszereket gyakorolhassák. |

|  |  |  |
| --- | --- | --- |
| **Tematikai egység/ Fejlesztési cél** | **Vizuális kommunikáció****Tömegkommunikáció** | **Órakeret 4 óra** |
| **Ismeretek/fejlesztési követelmények** | **Illeszkedő feladatok a VK 11–12-ben** |
| A médiaipar működésének, a reklám hatásmechanizmusának feltárása kreatív gyakorlatokkal (pl. szerepjátékkal pop- vagy filmsztár karrierjének „felépítése” a tömegmédiában; fiktív reklámkampány tervezése és kivitelezése). | *Az alábbi leckék elméleti és gyakorlati tartalma sokoldalúan körbejárja a témát:***VK 11/2 Animáció- és videókészítés** **VK 11/7 Kampánytervezés****VK 12/3 Kép és dokumentum****VK 12/5 Self design vagy social design****VK 12/6 Hang és kép****VK 12/7 Kultúra és kommunikáció****VK 12/8 Avantgárd és posztmodern a XX. században** |
| **Újítások, korszerűsítés** | A **hivatkozó linkek** segítségével könnyen elérhető és ellenőrzött tartalmakon filmek, kritikák, vélemények láthatóak, olvashatóak, segítve az órai anyag tartalmának feldolgozását. |

|  |  |  |
| --- | --- | --- |
| **Tematikai egység/ Fejlesztési cél** | **Vizuális kommunikáció****Az újabb médiumokkal való kísérletezés** | **Órakeret 12 óra** |
| **Ismeretek/fejlesztési követelmények** | **Illeszkedő feladatok a VK 11–12-ben** |
| Az egyik médiumból a másikba való átkódolás egyszerűbb lehetőségeinek kipróbálása kreatív gyakorlatok segítségével (pl. „vizuális zen”" létrehozása kotta „átformálásával” képpé, választott színes technikával) a mediális szemlélet kiterjesztése, a különböző médiumok közötti tartalmi, üzenetbeli összefüggések feltárása céljából.A technikai képalkotás újabb, kísérleti megoldásainak felismerése, alkalmazása alkotó gyakorlatok során (pl. fotoelektrográfia készítése fénymásoló vagy szkenner használatával, mozgó tárgyak, illetve testrészletek másolásával és további elektronikus/digitális módosításával) a kortárs szemlélet erősítése érdekében.A nem lineáris alapú média-szövegformák néhány formájának megismerése, alkalmazása kreatív felhasználás révén (pl. hipertextre épülő vagy hipermédia szemléletű művek tervezése a világhálóra), a kevésbé bejáratott, asszociatív alapú gondolkodásmódok gyakorlása és tudatosítása céljából.Az interaktivitás alapműködésének megismerése, feltárása a mozgóképi szövegben tervezési feladattal (pl. interaktívan, többféle módon bejárható videofilm szinopszisának és story-boardjának elkészítése), a kevésbé ismert, új mediális-művészeti technikák megfigyelése, alkalmazása érdekében. | *A könyv egyik legfontosabb újítása ebben a témakörben jelenik meg. Nagy hangsúlyt fektettünk a korszerű adatvizualizációs technikák, és* ***a tudományok és művészetek közötti átjárhatóság*** *megismertetésére. A legújabb* ***konceptuális műfajok*** *bemutatására.***VK 11/2 Animáció- és videókészítés****VK 11/3 3D tervezés és kivitelezés****VK 11/6 Adatvizualizáció és tudománykommunikáció****VK 12/6 Hang és kép****VK 12/8 Avantgárd és posztmodern a XX. században**  |
| **Újítások, korszerűsítés** | Bevezettük a legkorszerűbb fogalmakat a könyvek leckéibe: **STEAM, adatvizualizáció, tudománykommunikáció és infografika, továbbá online kampánytervezés közösségi oldalakon.**  |
|  |  |  |

|  |  |  |
| --- | --- | --- |
| **Tematikai egység/ Fejlesztési cél** | **Tárgy- és környezetkultúra****Tervezett, alakított környezet** | **Órakeret 12 óra** |
| **Ismeretek/fejlesztési követelmények** | **Illeszkedő feladatok a VK 11–12-ben** |
| Egyszerű használati tárgy (pl. egyedi övtáska) és belső tér (pl. élet minimál térben) tervezése az alapvető ergonómiai szempontok felmérésével és figyelembevételével, a tervezői folyamat jól értelmezhető rajzos és szöveges dokumentációja az ötletek, tervvázlatok, megvalósulási terv elkészítéséig.Belső terek, tárgyak átalakítása egyszerű, de szokatlan eszközökkel (pl. fénnyel, becsomagolással) elsősorban a kifejezés, a hangulati hatások erősítése érdekében.A közvetlen környezet (pl. település, iskola) kihasználatlan tereinek felmérése, megismerése, valós újrahasznosítási lehetőségeinek megtervezése és az ötletek pontos dokumentálása vizuális eszközökkel és szöveggel.A lakberendezés funkciótól független lehetőségeinek (pl. színhatás és térérzet, anyagválasztás és hatáskeltés) elemző vizsgálata és összehasonlítása konkrét példákon keresztül. | *A* ***design fogalmát körbejárva*** *a tárgytervezés gyakorlati folyamata során lehetőség nyílik a méretvétel, a különböző ábrázolásmódok és technikák, az* ***ergonómia*** *követelményei, és az* ***absztrahálás*** *módozatinak megismerésére, valamint a* ***környezettudatos gondolkodás*** *gyakorlati megtapasztalására.**Az alábbi leckék teljes programja, elméleti bevezetője, gyakorlati és műelemző feladatai megfelelnek a fejlesztési követelményeknek:***VK 11/3 3D tervezés és kivitelezés lecke****VK 11/4 Korszerűsítés és újraformálás** **VK 11/5 Építészet és környezet****VK 12/4 A közösségi tér****VK 12/5 Self design vagy social design****VK 12/7 Kultúra és kommunikáció** |
| **Újítások, korszerűsítés** | 3D tervezőprogram, applikációk és online oldalakon végezhető képmanipulációk segítik a **korszerű digitális tervezés** megismerését, a hagyományos kézműves technikák mellett.  |

|  |  |  |
| --- | --- | --- |
| **Tematikai egység/ Fejlesztési cél** | **Tárgy- és környezetkultúra****Tervezés és fogyasztói szokások** | **Órakeret 4 óra** |
| **Ismeretek/fejlesztési követelmények** | **Illeszkedő feladatok a VK 11–12-ben** |
| A hagyományos és a modern társadalmak tárgykészítésének, tárgytervezésének összehasonlítása a fogyasztóra gyakorolt hatások alapján, a fogyasztói szokások megkülönböztetésével és magyarázatával.A média által közvetített fogyasztói szokások és a valós szükségletek, illetve az újrahasznosítás lehetőségeinek elemző vizsgálata a közvetlen környezetben, a tapasztalatok és következtetések vizuális szemléltetésével. | *A* ***hagyományos és a modern társadalmak életmódját****, a* ***média hatásá****t a* ***fogyasztói szokásokra****, és a divat változásait nyomon követve eljutunk az újrahasznosítás jelentőségéhez és a* ***fenntarthatóság*** *aktualitásához a felsorolt leckékben:***VK 11/4 Korszerűsítés és újraformálás****VK 11/5 Építészet és fenntarthatóság****VK 12/4 A közösségi tér****VK 12/5 Self design vagy social design****VK 12/7 Kultúra és kommunikáció**   |
| **Újítások, korszerűsítés** | A könyvek alaposan körbejárják a **self- és social design** fogalmát, valamint a **környezettudatos és fenntarthatóságra irányuló tervezés** lehetőségeit. Hangsúlyt kap a tudatos fogyasztóvá váló nevelés. |

|  |  |  |
| --- | --- | --- |
| **Tematikai egység/ Fejlesztési cél** | **Tárgy- és környezetkultúra****Tárgy és hagyomány** | **Órakeret 5 óra** |
| **Ismeretek/fejlesztési követelmények** | **Illeszkedő feladatok a VK 11–12-ben** |
| Különböző történeti korok és kultúrák (pl. Európán kívüli is) sajátos, jellemző tárgyainak (pl. totem, amulett), épületeinek, (pl. hagyományos japán lakóház) és díszítőmotívumainak (pl. azték, maja, kalocsai motívumok) elemző vizsgálata a kulturális jegyek pontos megkülönböztetésével, illetve a közös jegyek megkeresésével.Két – a Kárpát-medence táji tagolódása szerint tetszőlegesen választott – táji csoport, néprajzi csoport (pl. Nyírség, Sárrét, Őrség, Palócföld, Nagykunság, Kalotaszeg, Mezőség) legfontosabb jegyeinek (pl. építkezés, viselet, eszközök, szokások) összegyűjtése, az eredmények képes és szöveges feldolgozása. | *Korábbi könyveinkben (VK7, VK8, VK10) alaposan körbejárjuk ezt a tárgykört, gyakorlati- és okosfeladatokkal is megtámogatva.* *Az alábbi leckékben részben tárgyaljuk ezeket a témákat:* **VK 11/4 Korszerűsítés és újraformálás****VK 12/1 A portré műfaja****VK 11/5 Építészet és fenntarthatóság****VK 12/5 Self design vagy social design****VK 12/7 Kultúra és kommunikáció***Emellett a* ***Műtárgylista*** *és a* ***Szakkifejezések, fogalmak*** *listája tartalmazza az érettségihez szükséges tudnivalókat.*  |
| **Újítások, korszerűsítés** | **Hagyományos kézműves technikák korszerű felhasználását** célzó feladatok adaptációja a kortárs művészeti alkotásokban.  |

|  |  |  |
| --- | --- | --- |
| **Tematikai egység/ Fejlesztési cél** | **Tárgy- és környezetkultúra****Az épített, alakított környezet változásai** | **Órakeret 12 óra** |
| **Ismeretek/fejlesztési követelmények** | **Illeszkedő feladatok a VK 11–12-ben** |
| Az építészettörténet fontosabb korszakainak (pl. ókor, romantika, gótika, reneszánsz, barokk, klasszicizmus, eklektika, szecesszió) elemzése és összehasonlítása – különös tekintettel a formai, szerkezeti kapcsolódásokra és különbségekre –, illetve összehasonlítva a 20. század (modern, posztmodern) és kortárs építészeti stílusjegyek és térrendezés sajátos vonásaival, nemzetközi és magyar példák alapján. Kortárs környezetalakítás és térrendezés elemző vizsgálata a közvetlen környezetben.Művészi, azaz a térrendezés kifejező szándékú felhasználásának rendszerező elemzése és kipróbálása (pl. land art, street art).A divat szélesen értelmezett fogalmának (pl. öltözködés, életforma, lakberendezés) elemző vizsgálata és értelmezése, reflektálva annak társadalmi összefüggéseire is.A divat és hagyomány kapcsolatának vizuális értelmezése (pl. hagyományos ruhadarab áttervezése, átalakítása, hagyományos díszítmény felhasználásával póló mintatervezés).A kulturális értékmegőrzés (pl. környezet- és műemlékvédelem) lehetőségének vizsgálata, az eredmények képes és szöveges feldolgozása, összegzése különös tekintettel annak felhívó jellegére. | ‑ *Az alábbi leckékben elméleti és gyakorlati tartalmakkal járjuk körbe ezeket a témákat:* **VK 11/3 3D tervezés és kivitelezés****VK 11/4 Korszerűsítés és újraformálás****VK 11/5 Építészet és fenntarthatóság****VK 12/2** **Történelem és reprezentáció****VK 12/4 A közösségi tér****VK 12/5 Self design vagy social design****VK 12/7 Kultúra és kommunikáció****VK 12/8 Avantgárd és posztmodern a XX. században** |
| **Újítások, korszerűsítés** | **Digitális tervezés** diákoknak fejlesztett online és ingyenes applikációkban. Felhívjuk a figyelmet kulturális örökségeinkre, az értékmegőrzésre, és az újrahasznosításra **online és offline felületeken egyaránt.** |
|  |  |  |

**Innovációk a VK 11–12. okostankönyvben**

A következő táblázatban emeljük ki azokat az újításokat, amelyek az új típusú oktatási formában korszerűen támogatják a vizuális kultúra tanítását, elengedhetetlenek a digitális kultúrában felnövekvő nemzedék számára, és amelyek vélhetően hasznosan és hatékonyan fejlesztik a tanulók kompetenciáit.

|  |
| --- |
| **Komplex felépítés:** a tankönyvpáros alapvető célja az érettségire (távlati célként művészeti egyetemre) készülő diák támogatása A művészetelmélet és a gyakorlati feladatok egymást kölcsönösen kiegészítő komplex és tudatos feladatvégzésre ösztönöznek (információ gyűjtés és feldolgozás, tervezés, kivitelezés, önellenőrzés, portfólió/prezentáció/kiállítás összeállítása és bemutatása).**Tantárgyi párhuzamok**: a technika, magyar nyelv, magyar irodalom és digitális kultúra okostankönyvekben található kereszthivatkozások segítségével könnyebben teremtenek kapcsolatot a tantárgyak között, így az ismeret is jobban elmélyíthető.**Hiperhivatkozások tankönyvek között és a világhálón található, ellenőrzött tartalmakra**: a korszerű életmódhoz alkalmazko dó online tankönyvek támogatják, és folyamatosan ellenőrzés alatt tartják a hivatkozó linkeket. Így az okostankönyvekben és az online térben egyaránt lehet szöveges, hang- és képi forrásanyagokban kutatni.**Kereső felület**: az NKP okostankönyveiben a teljes felületet pásztázó kereső segítségével könnyedén lehet témára, kifejezésre keresni.**Önállóan feldolgozható leckék**: a könyv elsősorban gyakorlati tanórákhoz tervezett oktatási anyag, de alkalmas arra is, hogy a diákok egyénileg művelődjenek a segítségével. A gyakorlati feladatok megoldásában részletes útmutató leírások, gazdag forrásanyag és példamunkák állnak rendelkezésre.**Szabadon választható technikai megoldások**: a könyv a kézműves technikák mellett **online** alkalmazható, vagy letölthető **applikációkat** ajánl a feladatokhoz. Ezekhez útmutatókat, segítő példákat mellékel, hogy a tanulók széles technikai paletta segítségével, saját érdeklődésüknek és képességüknek megfelelő eszközzel oldhassák meg a feladatokat.**Fotogramtól a digitális képalkotásig:** a legkorszerűbb digitális képfeldolgozás és képalkotási technikák ismertetése mellett újítás a könyvben a fotogram készítés technikájának magyar nyelvű bemutatása képekkel, és videós tartalomra irányuló linkek segítségével.**3D tervezés és nyomtatás**: az egyik legkorszerűbb alkotómódszert először mutatjuk be oktatómunkára szánt tankönyvben Az okostankönyv egy kifejezetten iskolai felhasználásra tervezett program segítségével vezet be a 3D nyomtatás technológiájába.**Korszerű média-használat**: a közösségi felületeken történő tudatos, átgondolt és megtervezett megjelenést támogató feladatok alkalmazkodnak a digitális kultúrában felnövekvő nemzedék új kifejezésmódjaihoz, és pozitív, minőségi példákkal segítik annak fejlesztését.**STEAM** (Sience,Technology, Engineering, Arts, Matemathics), **tudománykommunikáció, adatvizualizáció**: a természettudományos tartalmakat kreatív, alkotó technikákkal feldolgozó tananyagokat tartalmaznak a könyvek, melyek segítenek eligazodni a társtudományok világában, illetve rámutatnak a természettudományok és a művészet összefüggéseire.**Környezettudatoság és fenntartható design, szociális érzékenység**: a könyvek alaposan körbejárják a self- és social design fogalmát, valamint a környezettudatos és fenntarthatóságra irányuló tervezés lehetőségeit. Hangsúlyt kap a tudatos fogyasztóvá váló nevelés is.**Oktató videók, okosfeladatok, feladatmegoldó példák**: a tankönyvek számára egyénileg készült hangzó- és képanyagok segítik egy-egy részterület feldolgozását és elmélyítését az érettségire való felkészülésben. Az inspiráló forrásanyagok és példák segítségével pedig pontosan nyomon követhető egy-egy alkotófeladat lehetséges megoldása. **Műelemző feladatok, gyűjtőmunkák, scetchbook készítés**: minden leckében található Műelemző feladat, mely nemcsak az érettségi vizsgára készülésben nyújt segítséget, hanem a kritikai látásmód fejlesztésében is. Átjárhatóvá tesz tudományos és művészeti területeket, támogatja az önálló kutatómunkát. **Műtárgylista, valamint Szakkifejezések, fogalmak** gyűjteménye: a tankönyv végén, külön fejezetben található – hiánypótló – Műtárgylista és Szakkifejezések listája áttekinti és összegzi az eddigi tudásanyagot. **Értékelés**: a leckék végén található szekció lehetőséget nyújt a tanultak összegzésére, az önismeret elmélyítésére, és a kritikai véleményformálásra.  |

Budapest, 2021. június 16.

…......................................................

Törőcsik Katalin (témaegységvezető)